ഇന്ത്യയിലുടനീളമുള്ള വിമാനത്താവളങ്ങളില് 100 ബേബി ഫീഡിംഗ് മുറികള് സ്ഥാപിക്കുകയെന്ന നേട്ടം കൈവരിച്ച് ഹിമാലയ. നൂറാമത്തെ ബേബി ഫീഡിംഗ് മുറി ജയ്പൂര് വിമാനത്താവളത്തില് സ്ഥാപിച്ച് ഹിമാലയ ജയ്പൂര്: ബേബികെയര് വിഭാഗത്തില് മുന്നിരയിലുള്ള ഏറ്റവും വിശ്വാസ്യതയുള്ള ബ്രാന്ഡുകളിലൊന്നായ ഹിമാലയ യാത്ര ചെയ്യുന്ന അമ്മമാര്ക്ക് ശുചിത്വവും സൗകര്യപ്രദവുമായ നഴ്സിംഗ് അനുഭവം നല്കുന്നതിനായി നടത്തിയ തുടര്ച്ചയായ പരിശ്രമങ്ങളുടെ ഭാഗമായി നൂറാമത്തെ ബേബി കെയര് മുറി ജയ്പൂര് വിമാനത്താവളത്തില് വിജയകരമായി സജ്ജമാക്കി. ഡല്ഹി, മുംബൈ, ബെംഗളൂരു, ഹൈദരാബാദ്, അഹമ്മദാബാദ്, ലക്നൗ, ഇന്ഡോര്, കോയമ്ബത്തൂര്, മംഗലാപുരം എന്നിങ്ങനെ 17 നഗരങ്ങളില് ബേബി കെയര് മുറികള് ഹിമാലയ സ്ഥാപിച്ചിട്ടുണ്ട്. ആഗോളതലത്തില് ആറ് മാസത്തില് താഴെയുള്ള കുട്ടികളില് 40 പേരെ മാത്രമാണ് പ്രത്യേകമായി മുലയൂട്ടുന്നത് എന്നാണ് ലോകാരോഗ്യ സംഘടന WHO സൂചിപ്പിക്കുന്നത്. ആയുഷ്ക്കാലം മുഴുവന് നീണ്ടുനില്കുന്ന ഗുണങ്ങള് മുലയൂട്ടലില് നിന്ന് ലഭിക്കുന്നു, ഇത് കുട്ടികളുടെ ഉത്തമമായ ശാരീരികവും മാനസികവുമായ വളര്ച്ചയക്ക് സഹായിക്കുന്നു. മുലയൂട്ടല് മുറികളുടെ പ്രാധാന്യം ഉയര്ത്തികാണിച്ചുകൊണ്ട് ഹിമാലയ വെല്നസ് കമ്ബനിയുടെ ബിസിനസ് ഡയറക്ടര് രാജേഷ് കൃഷ്ണമൂര്ത്തി പറഞ്ഞു, പൊതുസ്ഥലത്ത് മുലയൂട്ടുന്നത് ഇന്ത്യയില് സാധാരണമായി കാണുന്ന ഒരു കാര്യമല്ല. കുഞ്ഞുങ്ങളെ മുലയൂട്ടുന്നതിന് ഒരു സ്ഥലം കണ്ടെത്താന് സ്ത്രീകള് പലപ്പോഴും വളരെയധികം ബുദ്ധിമുട്ട് നേരിടാറുണ്ട്, പ്രത്യേകിച്ച് യാത്രയ്ക്കിടയില്. അമ്മയ്ക്കും കുഞ്ഞിനും ഏറ്റവും മികച്ച പരിചരണം നല്കാന് ഹിമാലയ പ്രതിജ്ഞാബദ്ധമാണ്. ക്ഷേമത്തിലൂടെ സന്തോഷം പകര്ന്നു നല്കുമെന്ന ഞങ്ങളുടെ വാഗ്ദാനത്തിന്റെ ഭാഗമായി 2012 മുതല് ശുചിത്വമുള്ള നഴ്സിംഗ് സൗകര്യങ്ങള് ഒരുക്കാന് ഞങ്ങള് പ്രവര്ത്തിക്കുന്നു. തത്ഫലമായി ഈ സംരംഭത്തിലൂടെ നിരവധി വ്യോമയാത്രക്കാരെ സ്വീകരിക്കുന്ന വലിയ തിരക്കേറിയ 17 വിമാനത്താവളങ്ങളില് ഞങ്ങളുടെ സാന്നിധ്യം ഉറപ്പാക്കി. കുഞ്ഞുങ്ങളുടെ മൊത്തത്തിലുള്ള ആരോഗ്യത്തിന് അത്യന്താപേക്ഷിതമായ ഈ സംരംഭം മുലയൂട്ടലിനെ പ്രോത്സാഹിപ്പിക്കുന്നു. എയര്പോര്ട്ടുകളിലെ പുറപ്പെടല്, ആഗമന ടെര്മിനലുകളില് ഹാന്ഡ് സാനിറ്റൈസര്, ബേബി വാഷ്, ബേബി ലോഷന് എന്നിവയെല്ലാം സൗജന്യമായി ലഭ്യമാക്കികൊണ്ട് അമ്മമാര്ക്കും കുഞ്ഞുങ്ങള്ക്കും സൗകര്യപ്രദമായ ഒരു ഇടം സജ്ജമാക്കുന്നതില് ഹിമാലയയുടെ ബേബി കെയര് സൗകര്യങ്ങള് പരിശ്രമിച്ചുകൊണ്ടിരിക്കുകയാണ്. ജയ്പൂര് കൂടാതെ ചെന്നൈ, പൂനെ, ഭോപ്പാല്, ഷിര്ദി, കോഴിക്കോട്, ട്രിച്ചി, ഗുവാഹഠി എന്നീ എയര്പോര്ട്ടുകളിലുടനീളം ഹിമാലയയുടെ ബേബി ഫീഡിംഗ് മുറികള് ഉണ്ട്.